བོད་དོན་ཐོག་གཡོ་འགུལ་ཇི་ཙམ་གཏོང་ཐུབ་བམ་ཞེས་ན།བོད་དོན་གྱི་གནས་བབ་དང་རྒྱ་ནག་གི་སྲིད་བྱུས་ལ་ངོ་བོའི་རང་བཞིན་གྱི་འཕོ་འགྱུར་ཆེན་པོ་དེ་འདྲ་ལམ་སང་གཏོང་ཐུབ་རྒྱུ་དེ་ཁག་པོ་རེད།དེ་ནི་བོད་མིའི་སེམས་ཤུགས་དང་བློས་གཏོང་གཅིག་པུར་རག་ལས་པ་ཞིག་མིན་པར།རྒྱལ་སྤྱིའི་འཕོ་འགྱུར་དང་།རྒྱ་ནག་གི་འགྱུར་བ།གོ་སྐབས་སོགས་ཕྱོགས་མང་པོར་འབྲེལ་བ་ཡོད་པ་རེད།ཡིན་ནའང་།བོད་ནང་དཔའ་བོ་ཕོ་མོ་དེ་ཙམ་གྱིས་རང་སྲེག་ངོ་རྒོལ་གནང་བ་དེས།༡རྒྱལ་སྤྱིའི་ནང་བོད་དོན་གྱི་གནས་ཚད་སྔར་བས་མཐོ་རུ་བཏང་བ་དང་།༢བོད་མིའི་སེམས་ནང་རྒྱ་ནག་དམར་གཞུང་ལ་འཛིན་པའི་འཁོན་འཛིན་དང་བོད་ཕྱོགས་ལ་འཛིན་པའི་ལ་རྒྱ་ལྷག་བསམ་གཉིས་ཤུགས་ཆེན་པོ་སྤར་ཐུབ་ཡོད།དེ་བཞིན་བོད་དོན་འཐབ་རྩོད་པ་ཚོར་ཡང་གདེང་ཚོད་མཐོ་རུ་སོང་ཡོད།དེས་བོད་དོན་འཐབ་རྩོད་ཀྱི་རྨང་གཞི་དེ་བརྟན་དུ་བཏང་ཡོད།